

***Fundargerð stjórnar HSK mánudaginn 26. ágúst 2024 kl. 17:00***

Fundur haldinn í Selinu á Selfossi

Mætt: Guðríður Aadnegard, Helgi S. Haraldsson, Guðmundur Jónasson, Anný Ingimarsdóttir, Lárus Ingi Friðfinns Bjarnason, Gestur Einarsson og Engilbert Olgeirsson.

Jón Þröstur Jóhannesson og Guðrún Ása Kristleifsdóttir boðuðu forföll.

Formaður bauð fundarmenn velkomna setti fundinn.

***Dagskrá fundarins:***

**1. Fundað með starfsmönnum svæðisskrifstofu á Suðurlandi – Rakel Magnúsdóttir og Bryndís Lára Hrafnkelsdóttir mættu og tóku spjall við stjórnina.**

**2. Fundargerðir stjórnar HSK**

2.1 Fundargerð stjórnarfundar frá 27. maí sl. - **Lögð fram og samþykkt.**

**3. Fundargerðir til kynningar – ekki neinar fundargerðir lagðar fram**

**4. Málefni/upplýsingar milli stjórnarfunda (önnur en nefnd eru í öðrum dagskrárliðum)**

4.1 Öll aðildarfélög HSK skiluðu starfsskýrslu fyrir lokaskiladag 10. júní sl., en ÍSÍ veitti viðbótarfrest til 10. júní.

4.2 Vorfundur UMFÍ var haldinn í í Vogum á Vatnsleysuströnd 8. júní. Helgi, Guðmundur, Anný og Engilbert mættu á fundinn.

4.3 44 keppendur af sambandssvæði HSK tóku þátt í Landsmóti 50+ sem haldið var í Vogum á Vatnsleysuströnd dagana 6. – 9. júní.

4.4 Framkvæmdastjóri var í sumarfríi frá 25. júní til og með 26. júlí. Guðrún Tryggvadóttir var á skrifstofunni á umræddu tímabili.

4.5 Búið er að fara yfir bikarasafn HSK í Selinu.

4.6 HSK herbergið, sem við munum leigja út fyrir svæðisskrifstofu hreyfingarinnar, var tæmt í sumar. Helgi varaformaður kom svo og málaði, setti upp ný ljós og nýja rafmagnstengla.

4.7 Þann 20. ágúst stóð bæjarstjórn Árborgar fyrir móttöku á Brúartorgi á Selfossi fyrir Hákon Þór Svavarsson Ólympíufara. Engilbert mætti þar.

**5. Aðalfundir, þing, afmæli og ráðstefnur ofl.**

5.1 Haustfundur Glímuráðs HSK verður haldinn í Selinu á Selfossi 3. september 2024 kl. 20:00.

**6. Bréf til afgreiðslu og/eða kynningar**

6.1 Tölvupóstur frá ÍSÍ, dagsettur 6. júní sl. er varðar vefsíðuna <https://5c.is/> um sálfræðilega færniþjálfun eftir hugmyndafræði 5C. Síðan er afrakstur Erasmus samstarfs ÍSÍ, UMFÍ, HR, Loughborough háskóla og Notthingham Trent háskóla ásamt KSÍ og FSÍ.

6.2 Tölvupóstur frá ÍSÍ, dagsettur 7. júní sl. er varðar bréf frá Samskiptaráðgjafa íþrótta- og æskulýðsstarfs.

6.3 Bréf frá ÍSÍ, dagsett 10. júní, er varðar lög Júdófélags Suðurlands.

6.4 Bréf frá UMFÍ, dagsett 30. júlí, þar sem óskað er eftir umsóknum um að halda Landsmót UMFÍ 50+ árið 2026. Frestur til að skila inn umsóknum er til 1. október 2024.

6.5 Bréf frá UMFÍ, dagsett 30. júlí, þar sem óskað er eftir umsóknum um að halda Unglingalandsmót UMFÍ árið 2026. Frestur til að skila inn umsóknum er til 1. október 2024.

**7. Annað aðsent efni til kynningar**

7.1 Úrslit héraðsmóta, sjá [www.hsk.is](http://www.hsk.is).

7.2 Ársreikningur Umf. Ingólfs 2023.

7.3 Litli-Bergþór, blað Umf. Biskupstungna..

**8. Lottótekjur HSK 2024 og lottóúthlutun til félaga**

8.1 Lottótekjur frá UMFÍ og ÍSÍ fyrstu sjö mánuði ársins voru greiddar út eftir gömlu úthlutunarreglunum. Í ágúst bárust greiðslur frá ÍSÍ og UMFÍ eftir úthlutunarreglum sem samþykktar voru á þingum ÍSÍ og UMFÍ á síðasta ári. **Samkvæmt útreikningum sem lagðir voru fram á fundinum skerðast lottótekjur HSK um 21,6% við þessa breytingu, auk þess sem útbreiðslustyrkur frá ÍSÍ fellur niður.**

8.2 Lottótekjur til aðildarfélaga HSK 2024.

**9. Unglingalandsmót UMFÍ**

9.1 130 keppendur frá HSK tóku þátt í mótinu í Borgarnesi í ár og unnu til verðlauna í öllum greinum

9.2 Líkt og undanfarin ár fengu allir keppendur okkar HSK treyju merkta HSK og Arionbanka. 150 treyjur eu til á lager hjá okkur eftir mót, sem væntanlega verða nýttar á mótinu á Egilsstöðum á næsta ári.

9.3 Stjórn HSK samþykkti fyrir nokkru að kaupa kerru undir HSK tjaldið, en ekkert varð af kaupum þá. **Nú er ekki lengur pláss í Selinu fyrir tjaldið. Ákveðið að kaupa kerru sem hentar og áætlaður kostnaður er um 590.000 kr.**

**10. Næsta héraðsþing HSK**

10.1 Þingstaður og dagsetning.- **Ákveðið að hafa samband við Bláskógabyggð varðandi héraðsþing 2025 og dagsetja þingið í samráði við sveitarfélagið. 20. mars sem fyrsta kost og 27. og 13. mars til vara.**

10.2 Sérverðlaun HSK á þinginu. Framhald umræðna eftir síðasta héraðsþing. **Ákveðið að hætta að veita foreldrastarfsbikar HSK og unglingabikar HSK. Þess í stað verði amk. ein hvatningarverðlaun veitt árlega til félaga fyrir eftirtektarverð verkefni sem þau hafa komið í framkvæmd.**

**11. Næsti stjórnarfundur**

**Rætt var um fyrirhugaða ferð stjórna HSK og USVS til Vestmannaeyja sem fjármögnuð verður með framlagi frá UMFÍ, svokallaðri “ávísun á gott samstarf”. Stefnt er að því að fara á föstudegi í október nk.**

**Stjórnarfundur verður hugsanlega haldinn sama dag, en ekkert ákveðið í þeim efnum.**

**Fundi slitið kl. 19:25**

*Anný Ingimarsdóttir, fundarritari*